EUROPA-KOMMISSIONEN Bruxelles, den 29.5.2017 COM(2017) 265 final 2017/0105(NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Underudvalget vedrørende Sundhed og Plantesundhed, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side



BEGRUNDELSE 1.BAGGRUND FOR FORSLAGET •Forslagets begrundelse og formål Vedlagte forslag til Rådets afgørelse fastlægger Unionens holdning til en afgørelse truffet af Underudvalget vedrørende Sundhed og Plantesundhed under associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side ("aftalen") om ændring af aftalens bilag V. Aftalen blev undertegnet den 27. juni 2014 og har fundet midlertidig delvis anvendelse siden den 1. januar 2016. Den foreslåede ændring har til formål at gennemføre bestemmelserne i kapitel 4 (Sundheds- og plantesundhedsforanstaltninger) i aftalens afsnit IV (Handel og handelsrelaterede anliggender). Ukraine har navnlig i aftalens artikel 64, stk. 4, forpligtet sig til at fremlægge en liste over gældende EU-ret på sundheds- og plantesundhedsområdet, til hvilken landet agter at tilnærme sin nationale lovgivning. Denne liste skal føjes til aftalens bilag V ved en afgørelse truffet af Underudvalget vedrørende Sundhed og Plantesundhed EU-Ukraine. •Sammenhæng med de gældende regler på samme område Ved dette forslag gennemføres Unionens fælles handelspolitik over for Ukraine, et partnerland i det østlige naboskabsområde, på grundlag af bestemmelserne i ovennævnte aftale og navnlig dens målsætning om at skabe et frihandelsområde mellem parterne. Forslaget gennemfører aftalens bestemmelser, hvis formål er at fremme handelen med landbrugsprodukter mellem parterne og navnlig forbedre Ukraines landbrugseksportkapacitet på grundlag af gældende EU-ret. •Sammenhæng med Unionens politik på andre områder Dette forslag er i overensstemmelse med og bidrager til gennemførelsen af Unionens øvrige eksterne politikker, navnlig den europæiske naboskabspolitik og udviklingssamarbejdspolitikken for så vidt angår Ukraine. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET •Retsgrundlag Retsgrundlaget for at fastlægge den holdning, der skal indtages på Unionens vegne i de udvalg, som er nedsat ved aftalen, er traktaten om Den Europæiske Unions funktionsmåde ("TEUF"), særlig artikel 207, stk. 4, sammenholdt med artikel 218, stk. 9. •Nærhedsprincippet (for områder, der ikke er omfattet af enekompetence) Den fælles handelspolitik er defineret som et område, hvor Unionen har enekompetence, jf. artikel 3 i TEUF. Nærhedsprincippet finder derfor ikke anvendelse. •Proportionalitetsprincippet Forslaget er nødvendigt med henblik på gennemførelse af Unionens internationale forpligtelser som fastsat i aftalen med Ukraine. •Valg af retsakt Forslaget er i overensstemmelse med artikel 218, stk. 9, i TEUF, der fastsætter, at Rådet vedtager afgørelser. Der eksisterer ingen andre retlige instrumenter, der kan anvendes til at nå det mål, der er omhandlet i forslaget. 3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

•Efterfølgende evalueringer/kvalitetskontrol af gældende lovgivning Ikke relevant •Høringer af interesserede parter Ukraine har udarbejdet listen over gældende EU-ret, til hvilken den agter at tilnærme sin nationale lovgivning i overensstemmelse med de korrekte indenlandske procedurer. Høringer af interesserede parter i Unionen er ikke relevante for forslaget. •Indhentning og brug af ekspertbistand Unionen stillede sin ekspertise inden for sundheds-, plantesundheds- og dyrevelfærdsmæssige spørgsmål til rådighed for myndighederne i Ukraine med henblik på udarbejdelsen af den liste over gældende EU-ret, til hvilken dette partnerland agter at tilnærme sig. •Konsekvensanalyse Bestemmelserne om handel og handelsrelaterede spørgsmål i aftalen har været genstand for en handelsrelateret bæredygtighedsvurdering foretaget af Kommissionens Generaldirektorat for Handel i 2007, som indgik i forhandlingerne om DCFTA. Denne vurdering bekræftede, at gennemførelsen af bestemmelserne om handel og handelsrelaterede spørgsmål ikke ville have nogen negativ indvirkning på Unionen, dens gældende lovgivning eller dens politikker, men derimod ville have en positiv indvirkning på den økonomiske udvikling i Ukraine. Forslaget har ingen indvirkning på Unionens økonomiske politik, sociale politik eller miljøpolitik. •Målrettet regulering og forenkling Aftalen er på nuværende tidspunkt ikke genstand for refitprocedurer, den indebærer ingen omkostninger for Unionens SMV'er, og den rejser ingen spørgsmål for så vidt angår det digitale miljø. •Grundlæggende rettigheder Forslaget har ingen følger for beskyttelsen af de grundlæggende rettigheder i Unionen. 4.VIRKNINGER FOR BUDGETTET Ikke relevant 5.ANDRE FORHOLD •Planer for gennemførelsen og foranstaltninger til overvågning, evaluering og rapportering Gennemførelsen af aftalen kontrolleres regelmæssigt af Associeringsrådet EU-Ukraine og dets underordnede organer, som er oprettet ved aftalen. Europa-Kommissionen har desuden forpligtet sig til årligt at aflægge rapport til Europa-Parlamentet og Rådet om gennemførelsen af aftalens afsnit IV (Handel og handelsrelaterede anliggender), herunder om de elementer, som forslaget omfatter. •Forklarende dokumenter (for direktiver) Ikke relevant •Nærmere redegørelse for de enkelte bestemmelser i forslaget

Forslaget sigter mod vedtagelse af en holdning, der skal indtages på Unionens vegne vedrørende ændring af aftalens bilag V. I henhold til aftalens artikel 64 skal der i dette bilag opstilles en liste over gældende EU-ret, til hvilken Ukraine agter at tilnærme sin lovgivning om sundhed, plantesundhed og dyrevelfærd, med henblik på at opnå en ækvivalensstatus for en vare eller varegruppe, jf. aftalens artikel 66. Ukraine har udarbejdet en sådan liste over gældende EU-ret i overensstemmelse med sine nationale procedurer, har forelagt forslaget i juni 2016 og færdiggjort det for nylig. Underudvalget vedrørende Sundhed og Plantesundhed EU-Ukraine har beføjelse til at træffe afgørelse om ændring af bilag V i henhold til aftalens artikel 74. I overensstemmelse med bestemmelserne i artikel 2 overvåger underudvalget gennemførelsen af kapitel 4 (Sundheds- og plantesundhedsforanstaltninger) i afsnit IV (Handel og handelsrelaterede anliggender) i aftalen og træffer i givet fald afgørelser om ændring af bilag IV-XIV til aftalen. 2017/0105 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Underudvalget vedrørende Sundhed og Plantesundhed, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1)Artikel 486, stk. 3 og 4, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side ("aftalen") giver mulighed for, at dele af aftalen kan anvendes midlertidigt, som specificeret af Unionen. (2)I artikel 1 i Rådets afgørelse 2014/691/EU angives det, hvilke af aftalens bestemmelser der kan anvendes midlertidigt, herunder bestemmelserne om sundhed, plantesundhed og dyrevelfærd, og de tilhørende bilag IV-XIV til denne aftale. I overensstemmelse med aftalens artikel 486, stk. 4, har den midlertidige anvendelse af disse bestemmelser virkning fra den 1. januar 2016. (3)I artikel 64 i aftalen fastsættes det, at Ukraine gradvist skal tilnærme sin sundheds- og plantesundhedslovgivning samt sin dyrevelfærdslovgivning til Unionens som anført i bilag V til denne aftale. (4)Artikel 64, stk. 4, i aftalen forpligter Ukraine til at fremlægge en liste over gældende EU-ret på sundheds-, plantesundheds- og dyrevelfærdsområdet, til hvilken den agter at tilnærme sin nationale lovgivning. Denne tilnærmelsesliste skal tjene som referencedokument i forbindelse med gennemførelsen af kapitel 4 (Sundheds- og plantesundhedsforanstaltninger) i afsnit IV (Handel og handelsrelaterede anliggender) i aftalen, og føjes til bilag V til aftalen. Bilag V til aftalen skal således ændres ved en afgørelse truffet af Underudvalget vedrørende Sundhed og Plantesundhed, jf. aftalens artikel 74. (5)Ukraine har fremlagt ovennævnte liste over gældende EU-ret for Europa-Kommissionen i juni 2016. (6)Det er derfor hensigtsmæssigt at fastlægge den holdning, der skal indtages på vegne af Den Europæiske Union i Underudvalget vedrørende Sundhed og Plantesundhed i forbindelse med ændringen af bilag V til aftalen — VEDTAGET DENNE AFGØRELSE: Artikel 1 1.Den holdning, der skal indtages på Unionens vegne i Underudvalget vedrørende Sundhed og Plantesundhed, der er nedsat ved artikel 74 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side ("aftalen") i forbindelse med ændringen af bilag V til associeringsaftalen, skal være at støtte udkastet til afgørelse i bilaget.